גזרת ע"ע

גזרת ע"ע (ע' הפועל-ע' הפועל), או גזרת הכפולים, היא גזרת פעלים השייכת לשפות השמיות.

גזרה זאת כוללת את כל השורשים שבהם ע' הפועלמניית אותיות השורש מתבססת על השורש פ.ע.ל., כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל. זהה ל-ל' הפועל, ומכאן שמותיה: ע"ע מאחר שע' הפועל מופיעה פעמיים, וכפולים ומאחר שע' הפועל כפולה. בגזרת מתרחשת לעיתים קרובות התלכדות עיצורים, כאשר שתי האותיות הזהות מתלכדות, ובמקום לכתוב את שתיהן מופיעה רק אחת מהן עם דגש חזק. כאשר האות הכפולה היא האחרונה במילה או מנוקדת בשווא נח, הדגש החזק לא יופיע (כמו במילים הֵאֵט, תָּסֹבְנָה או קַל), אך בהטיות מילים כאלה הדגש חוזר כאשר האות הכפולה מקבל תנועה (כמו במילים הֵאֵטּוּ, יָסֹבּוּ או קַלּוֹת).

בעברית הגזרה באה לידי ביטוי במקרים הבאים:

 בבניין קל: עבר - חָג, הווה - חַג, עתיד - יָחֹג, ציווי - חֹג, שם פועל - לָחֹג.
 בבניין נפעל: עבר - נָחֹג, הווה - נָחָג, עתיד - יֵחֹג, ציווי - הֵחֹג, שם פועל - לְהֵחֹג.
 בבניין הפעיל: עבר - הֵאֵט, הווה - מֵאֵט, עתיד - יָאֵט, ציווי - הָאֵט, שם פועל - לְהָאֵט.
 בבניין הופעל: עבר - הוּאַט, הווה - מוּאָט, עתיד - יוּאַט.

בבניינים הכבדים (פיעל, פוּעל והתפעל) נוטה הגזרה בדומה לדרך השלמים, אך התנועה בין פ' הפועל לע' הפועל היא תמיד חולם (מְאוֹתֵת, הִתְעוֹדֵד). בבניינים אלה הגזרה זהה לגזרת נעו"י: את הפועל כּוֹנֵן ניתן לנתח כשורש כ.ו/י.נ. או כ.נ.נ..

הגזרה מופיעה באוגריתית, בה המילה 'גדמ'UT ʻnt II משמעותה גדודיםמ. ד. קאסוטו, האלה ענת, עמ' 64, 76; צבי ושפרה רין, עלילות האלים, עמ' 114.

שני המקורות מפנים גם למילה "אגדדמ" בכתובת אזתוד (KAI 26) שורה 15., המילה 'גנ'UT 67 VI שורה 21; UT 62 שורה 4. במשמעות גן ועוד, וכן על דרך השלמיםלמשל 'דיכננה' (זוּ יכוננה): UT ʻnt IV:vi שורה 2, UT ʻnt V:vi שורה 44, UT 76 III שורה 7 ועוד..

 ראו גם 
 גזרה (דקדוק)

 קישורים חיצוניים 
סרטון הסבר של המרכז לטכנולוגיה חינוכית באתר יוטיוב.

 הערות שוליים 

קטגוריה:גזרות בעברית